Trelis/gawiki huggingface dataset:
Pálás Westminster. Is ionad cruinnithe tithe na Parlaiminte sa Ríocht Aontaithe é Pálás Westminster. Tá Teach na dTiarnaí agus Teach na dTeachtaí lonnaithe ann. Glaotar go neamhfhoirmeálta 'Tithe na Parlaiminte' air chomh maith.
Spásaire. Is duine atá oilte a thaisteal i spásárthach é spásaire.
Ocrasachas. Is gluaiseacht litríochta é Ocras-achas (Béarla: "Hungryalism") i litríocht na Beangailise (as an n"Glúin Ocrasach" nó an "Hungry generation" a ainmnítear é). Sa bhliain 1961 a tosaíodh uirthi ag Malay Roy Choudhury i gCalcúta na India.
Lughaidh Leanbh. Ba é Lughaidh IV., an Leanbh. (Gearmáinis: "Ludwig IV., das Kind" ) 
(893 - 20/24 Meán Fómhair 911) an t-aonú mhac dlisteanaigh a bhí ag an Impire Arnulf i gCarinthia leis a bhean chéile, Ota, ball den Ríshliocht Cairilínseach. Rugadh é i bhFrankfurt am Main is dócha. Tháinig sé i gcomharbacht ar a athair mar rí, tar éis bhás a ​​athar sa bhliain 899, nuair a bhí sé 6 bliana d'aois.
Bonn. Tá níos mó ná ciall nó brí amháin ann leis an bhfocal bonn. Roghnaigh an ceann atá uait ón liosta seo thíos:
Conrad I na Gearmáine. Ba é Conrad I (Gearmáinis:" Konrad"; c. 881-23 Nollaig 918), ar a dtugtar 'Óg', Diúc na Francóine ón bhliain 906 agus Rí na Gearmáine ó 911 go dtí 918, agus an t-aonú rí den ríshliocht na gConradach. Cé nár úsáid Conrad riamh an teideal rex Teutonicorum ("rí na nGearmánach") ná rex Romanorum ("rí na Rómhánach"), ba é an chéad rí Oir-Fhrancach é a bhí tofa ag rialtóirí na dtreabh-diúcachtaí (Gearmáinis: "Stammesherzogtum"), mar chomharba ar an rialtóir Cairilínseach deireanach Lughaidh an Leanbh. D'eascair an Impireacht Naofa Rómhánach as Ríocht na Gearmáine s'aigesan, le chorónú an Impire Otto I sa bhliain 962.
Arnulf, Diúc na Baváire. Ba é Arnulf, Diúc na Baváire (a bhfuair bás 14 Iúil 937), ar a dtugtar an tOlc (Gearmáinis: "der Schlimme"), Diúc na Baváire ón bhliain 907 go dtí a bhás. Bhí sé ina bhall de ríshliocht na Luitpoldach (Gearmáinis: "Luitpoldinger").
Fuiliú ionchráiniach. Is éard is fuiliú ionchráiniach ann ná rith fola nó fuiliú, laistigh den bhlaosc.
Cúiseanna.
Tarlaíonn fuiliú ionchráiniach nuair a réabtar nó nuair a sceitear fuileadán laistigh den bhlaosc. Is féidir é bheith ina thoradh ar thráma fisiciúil (mar a tharlaíonn i ngortú cloiginn) nó cúiseanna neamhtrámacha (mar a tharlaíonn i stróc fuilreatha) mar shampla i mbolgach nó i n-ainéaras réabtha. Is féidir le teiripe antaithéacht, chomh maith le mí-ord théachtadh fola nó téachtapaite an riosca go dtarlófaí fuiliú ionchráiniach a mhéadú.
Chris Paterson. Is imreoir rugbaí é Chris Douglas Paterson a rugadh ar an triochadú lá de mhí Márta, sa bhliain 1978, i nDún Éideann. Tá sé 40 bliain d'aois. D'imigh sé le haghaidh Ghlaschú agus Dhún Éideann. Bhí sé ag freastail ag an Galasheil Academy. Is é a leasainm ná 'Mossy'. Meáchann sé 80 kg.
Ag imirt le haghaidh na hAlban agus Dhún Éideann, d'imir sé a chéad chluiche le haghaidh na hAlban i gcoinne na Spáinne sa bhliain 1999. Tosaíonn sé ar feadh Albain anois. Ón bhliain 2003, scóráil sé 1860 poínte le haghaidh Alban agus Glaschú. Níor imir sé a lán cluichí le haghaidh Glaschú. Sheinn sé an Cluíchí is mó le haghaidh na hAlban. Imir sé lánchúlaí. Scóráil sé 1050 phointe le haghaidh Dhún Éideann. Bhí sé ar an géad duine chun imirt 100 uair le haghaidh na hAlban. Chaill siad an chluiche sin leid an Bhreatain Bheag. Bhuaigh sé i gcoinne na hAfraice Theas sna blianta atá 2002 agus 2008. Ba sheaimpíní domhanda iad sa bhliana 2008.
Staitisticí: Thosaigh sé 95 cluichí le haghaidh na hAlban. Dionadaigh sé do dhaoine eile 13 ám. Scóráil sé 803 phointe. Bhuaigh sé 43 cluiche agus chaill sé 64 cluiche. Scóráil sé 43 pionóis. Scóráil sé 90 athcóirithe. Tá sé ar cheann de na kickers sprioc is fearr sa domhain. Bhí sé an imreoir cáiliúil cearca fraoigh na bliana sa bhliana 2004-2005. Sa bhliain 2011, tharraing sé siar d'fhoireann na hAlban.
Samuel Ameobi. Imreoir sacair is ea Samuel "Sammy" Ameobi a rugadh ar an chéad lá de mhí Bealtaine, 1992 i Newcastle upon Tyne i Sasana.
Eric Cartman. Carachtar ficseanúil is ea Eric Theodore Cartman sa tsraith theilifíse Mheiriceánach beoite "South Park". Tá sé guthaithe ag Trey Parker. Bhí sé ar an gclár den chéad uair san eipeasóid "Cartman Gets an Anal Probe". Duine de cheithre phríomhcharachtar ar an gclár (is iad Stan Marsh, Kyle Broflovski agus Kenny McCormick na trí phríomhcharachtar eile). Chonacthas é ar an teilifís den chéad uair nuair a craoladh "South Park" den chéad uair ar 13 Lúnasa 1997.
Líomanáid Dhearg. Is éard atá sa líomanáid dhearg ná deoch mhilis le dath dearg a dhéantar in Éirinn ach go háirithe. Is éard atá sa líomanáid de ghnáth ná deoch a dhéantar le sú líomóidí agus siúcra. Is deoch "mianraí" í nó deoch bhog gan alcól más maith leat, atá i gceist leis, cé go bhfuil nós Éireannach ann an líomanáid dhearg a mheascadh le huisce beatha sa tábhairne nó sa bhaile, fiú.
Rodrigo y Gabriela. Giotáraithe clasaiceacha agus ceoltóirí is ea Rodrigo Y Gabriella. Rugadh i Meicsiceo iad, ach tá siad ina gcónaí i mBaile Átha Cliath, Éire. Bhain siad cáil áirithe amach tar éis dóibh seinm ar shráideanna agus i dtithe tábhairne ar fud na hÉireann. Is feoilséantóirí iad.
Hidetoshi Nakata. Iar-imreoir sacair de chuid na Seapáine é Hidetoshi Nakata (中 田 英 寿 sa tSeapáinis) (rugadh é ar an 22 Eanáir, 1977 i Kofu). Bhí sé mar imreoir lár na páirce le roinnt clubanna san Eoraip chomh maith, agus le Bell Mare Hiratsuka ina thír dhúchais. Thuill a chuid imeartha clú agus cáil dó mar cheann de na himreoirí is fearr sa tSeapáin.
Ba é Nakata an t-aon duine Seapáineach a roghnaigh FIFA dá ngrádú den 125 peileadóir ab fhearr riamh, sa bhliain 2004, agus vótáileadh mar Imreoir na Bliana san Áise é sna blianta 1997 agus 1998.
Bhuaigh Nakata an Serie A le MAR Roma sa bhliain 2001 agus an bhliain ina diaidh an Coppa Italia le Parma FC.
Brazzaville. Is é Brazzaville príomhchathair Phoblacht an Chongó. Tá an chathair suite ar bhruach Abhainn an Chongó san Afraic.
An Pháirc Thiar. Is ceantar gnó i ndeisceart Bhaile Átha Cliath í An Pháirc Thiar (Béarla: "Park West, Dublin").
Raghnallach. Is ceantar cónaitheach i ndeisceart Bhaile Átha Cliath é Raghnallach (Béarla: "Ranelagh"). Tá sé lonnaithe i mBÁC a 6.
Ráth Cúil, Baile Átha Cliath. Is sráidbhaile i ndeisceart Bhaile Átha Cliath é Ráth Cúil (Béarla: "Rathcoole"). Dar le daonáireamh 2016, bhí 4,351 duine ina gcónaí ann.
Ráth Garbh. Is bruachbhaile i ndeisceart Bhaile Átha Cliath é Ráth Garbh (Béarla: "Rathgar") atá lonnaithe thart faoi 3 chiliméadar ó dheas ón gcathair. Ceantar cónaitheach atá ann go príomha a bhfuil nasc ar leith aige le pobal Giúdach na cathrach.
Ráth Miontáin. Is ceantar i ndeisceart Bhaile Átha Cliath é Ráth Miontáin (Béarla: "Jobstown"). In iarthar Thamhlachta a shamhlaítear anois é.
Rialto. Is bruachbhaile i ndeisceart Bhaile Átha Cliath é Rialto (Béarla: "Rialto" ). Tá sé suite feadh cuid den Chanáil Ríoga atá tréigthe anois agus a shíníonn siar chomh fada le Sráid San Séamas. Téann an Líne Dhearg den Luas siar trí Rialto ar sheanbhealach na canála.
Sruth na gCloch. Is bruachbhaile beag i ndeisceart Bhaile Átha Cliath é Sruth na gCloch (Béarla: "Rockbrook" ).
Na Saoirsí. Is ceantar lárchathrach i ndeisceart Bhaile Átha Cliath iad na Saoirsí (nó "na Libirtí" uaireanta; Béarla: "The Liberties").
Bhí ról lárnach ag an gceantar i saol cultúrtha, tionsclaíoch agus polaitiúil Bhaile Átha Cliath ó na meánaoiseanna anuas. Shíl daoine de bhunadh na Saoirsí riamh anall gurb iad féin croí agus anam mhuintir Bhaile Átha Cliath. Ba ann a forbraíodh an chathair breis is 1,000 bliain ó shin, agus is ann atá cuid de na sráideanna is sine i mBaile Átha Cliath. 
I ndiaidh choncas na nAngla-Normannach ar Bhaile Átha Cliath sa 12ú haois, bronnadh neamhspleáchas ar réimsí talún taobh amuigh de bhallaí na cathrach, 'saoirse' ó dhlíthe na cathrach i bhfocail eile. Ina measc sin, bhí Saoirse Chúirt San Tomás agus Dhún Uabhair agus Saoirse Naomh Sepulchre. Le himeacht ama, bhaintí úsáid as an téarma 'Na Saoirsí' chun tagairt a dhéanamh do chuid mhór de dheisceart lár na cathrach.
Stair Mheánaoiseach.
Diaidh ar ndiaidh forbraíodh Baile Átha Cliath ó lonnaíocht a bhunaigh na Lochlannaigh sa 10ú haois. Thóg rí na hÉireann, Muirchertach Ua Briain, rí a raibh Baile Átha Cliath faoina smacht go dtí an bhliain 1115, ballaí cloiche in áit na múrtha cré a thóg na Lochlannaigh, rud a d'fhág go raibh trí oiread an réimse talún faoina smacht. Ach fiú amháin nuair nach raibh cosaint ar bith ann, d'ionsaigh na hAngla-Normannaigh an chathair sa bhliain 1170, agus maraíodh formhór na ndaoine a bhí ag cur fúthu sa chathair. 
Threisigh na hAngla-Normannaigh a mbonn cumhachta trí bhallaí na cathrach a fheabhsú agus a leathnú. Aimsíodh na codanna laga agus rinneadh iad a neartú agus tógadh ballaí nua. Ainneoin nach bhfuil ach dhá chuid de na ballaí cathrach fós le feiceáil os cionn talún (in aice le Margadh an Arbhair, agus ag Sráid na gCócairí díreach ó thuaidh de Gheata San Audoen), aimsíodh codanna de na ballaí le linn tochailtí a rinneadh le déanaí ag suímh amhail Halla na Cathrach, Caisleán Bhaile Átha Cliath agus Sráid Sheamlas an Éisc.
Grúdaireacht, fíodóireacht agus Éirí Amach.
Ba iad na hÚgónaigh a chuir dlús faoi thionscal bisiúil teicstílí anseo, áit a bhí breac le grúdlanna agus drioglanna tráth. Gabhadh an t-uaslathaí réabhlóideach, an Tiarna Edward Fitzgerald, ag 151 Sráid Thomáis, cúpla lá roimh an éirí amach 1798, éirí amach nach raibh ach teip i ndán dó. Sa bhliain 1803, crochadh ceannaire elle de chuid na nÉireannach Aontaithe,Robert Emmet, lasmuigh d'Eaglais San Caitríona nuair a theip ar an dara héirí amach.
An Seanbhábhún (Tamhlacht). Is ceantar i dTamhlacht i ndeisceart Bhaile Átha Cliath é An Seanbhábhún (Béarla: "Oldbawn" nó "Old Bawn" uaireanta).
Teach na Giúise. Is bruachbhaile i ndeisceart chathair Bhaile Átha Cliath é Teach na Giúise (Béarla: "Firhouse").
Oideachas.
Osclaíodh Gaelscoil sa cheantar, Gaelscoil na Giúise, i dtreo Bhaile Cuilinn, i mí Meán Fómhair 2013. Tá Scoil Carmel ann (bunscoil náisiúnta) mar aon le Scoil Treasa (bunscoil eile), agus tá meánscoil ann chomh maith, Coláiste Chill na nIníon.
Nascanna seachtracha.
Suíomh Ghaelscoil na Giúise
Teach Sagard. Is bruachbhaile i ndeisceart chathair Bhaile Átha Cliath é Teach Sagard (Béarla: "Saggart").
An Teampall Geal, Baile Átha Cliath. Is bruachbhaile i ndeisceart chathair Bhaile Átha Cliath é An Teampall Geal (Béarla: "Whitechurch").
Chris Christie. Gobharnóir New Jersey sna Stáit Aontaithe ab ea Christopher James “Chris” Christie (a rugadh ar 6 Meán Fómhair 1962 i Newark, New Jersey). Ba é an 55ú gobharnóir é i stair an stáit úd. Toghadh é i Samhain na bliana 2009. Is ball den Pháirtí Poblachtach é. Tháinig sé i gcomharbas ar Jon Corzine, an 54ú gobharnóir agus ball den Pháirtí Daonlathach. Sular toghadh mar ghobharnóir é, d’oibrigh Christie mar Aturnae na Stát Aontaithe do Dhúiche New Jersey. Ar 16 Eanáir tháinig Doug Phillips den Pháirtí Daonalathach i gcomharbacht air mar ghobharnóir.
Is de shliocht measctha Éireannach Sicileach é Christie. Tógadh i Livingston, fo-bhaile compordach siar ó Newark é. Bhain sé céimeanna amach ó Ardscoil Livingston, Ollscoil Delaware (Baitsiléir Ealaíne san eolaíocht pholaitiúil, 1984) agus Scoil Dlí Ollscoil Seton Hall (Juris Doctor, 1987). Glaodh chun Barra New Jersey é sa bhliain 1987 agus chun Barra Chúirt Dhúiche na Stát Aontaithe sa bhliain chéanna.
Sa bhliain 1986, phós Christie Mary Pat Foster, a casadh air nuair a bhí siad ina mic léinn ag Ollscoil Delaware. Chuaigh sí seo leis an infheistíocht bhaincéireachta agus í ag obair don ghnólacht Wall Street úd Cantor Fitzgerald. D’éirigh sí as an bpost sin i ndiaidh ionsaithe 9/11 (chaill Cantor Fitzgerald níos mó dá chuid fostaithe sna hionsaithe úd ná aon chomhlacht eile.) Tá ceathrar páistí acu. I Mendham Township, New Jersey atá siad ina gcónaí, in áit Drumthwacket, teach oifigiúil an ghobharnóra i bPrinceton.
Tá tuairimí coimeádacha ag Chris Christie, agus lena chois sin modh oibre diongbháilte agus bealach cainte atá borb dar lena lán. Lochtaíonn sé an ionsaitheacht sa pholaitíocht, áfach. Tá Christie ag tarraingt éisteacht nach beag chuige féin ó cheann ceann na tíre le tamall anuas agus bhí iomrá leis mar iarrthóir Poblachtach d'uachtaránacht na tíre. Ar 11 Deireadh Fómhair 2011, thug Christie tacaíocht do Mitt Romney sa rás don uachtaránacht. Bhí sé gníomhach i bhfeachtas Donald Trump sa bhliain 2016 agus é seo ar lorg uachtaránacht na tíre.
Néaróga cráiniacha. Is 12 péire de néaróga atá lonnaithe taobh istigh, den chuid is mó, de bhlaosc an duine, atá i gceist leis na Néaróga Cráiniacha. Smachtaíonn siad na céadfaí atá ag roinnt orgán atá gearr don bhlaosc; na súile, an teanga, matáin na haghaidhe, na cluasa agus an tsrón ina measc. Tagann 2 cheann ón gceirbream agus 10 gcinn ó stoc na hinchinne.
Ainm.
Sa Laidin is "nervus cranialis" (iolra: "nervi craniales") atá orthu.
Cuimhneolaíocht.
Sa Chuimhneolaíocht is ann do neamónach le cuimhniú ar na Néaróga Cráiniacha: 
"Bhí Oilibhéar Saghas Tapa, Deas, Agus Glórmhar, ′Dtí Go Lífeadh Clais Hamstair."
I - B, II - O, III - S, IV - T, V - D, VI - A, VII - G, VIII - D, IX - G, X - L, XI - C, XII - H
Astronár.  
Leabhar i nGaeilge le Piaras Béaslaí is ea Astronár, a foilsiódh an chéad uair sa bhliain 1928. Is úrscéal fáthchiallach é, atá suite i dtír shamhailteach in Oirthear na hEorpa, ‘Amora’, tír faoi dhaorsmacht ag muintir ‘Kratónia’. 
Cúlra.
Dar le Béaslai féin: "“Ní rabhas ach sé bliadhna deug d’aois" [.i. 1897] "nuair do chuireas romham an sgeul so cheapadh agus nuair do thuas fén gceud agus an dara caibidil… Do chríochnuigheas “Astronár” san bhliadhain 1912.”" Ag an am seo, bhí sé ina bhall de chuid Bhráithreachas na Poblachta, cumann ag troid ar son shaoirse na hÉireann. Sa chaoi céanna, tá fonn ar phríomhlaoich an leabhair (Astronár) Amora a shaoradh ón Kratónaigh.
Creidtear go raibh an chéad lámhscribhínn den leabhar seo scríofa i mBéarla ag an mBéaslaíoch, agus aistriódh í chun Gaeilge ina dhiaidh sin.
Stair an úrscéil.
Ar dtús báire, cuireadh i gcló "Astronár" mar sraithscéal sa "Weekly Freeman" ó mhí an Mhárta, 1921, le linn Chogadh na Saoirse. Níos déanaí, sa bhliain 1928, d'fhoilsigh Muinntir C.S. Ó Fallamhain an t-úrscéal i mBaile Átha Cliath. 
Dar le tuairisc ó rúnaí de chuid Roinn Oideachais chuig choiste na Dála, cuireadh 3,000 cóip i gcló ag an am sin, agus díoladh 1,700 cóip idir 1928 agus 1955. 
Scaoileadh an dara heagrán ag an nGúm sa bhliain 1991.
Ho Chi Minh. Ba cheannaire réabhlóideach Marxach-Leiníneach é Ho Chi Minh, a rugadh mar Nguyễn Sinh Cung (19 Bealtaine 1890 - 2 Meán Fómhair 1969). Tugtar Nguyễn Ai Quốc, nó "Bác Ho" nó Bác ("Uncail") air chomh maith. 
Bhí sé ina Phríomh-aire (1945-1955) agus uachtarán (1945-1969) ar Phoblacht Dhaonlathach Vítneam (Vítneam Thuaidh). Ba phearsa lárnach laistigh den rialtas le linn Chogadh Vítneam go dtí a bhás sa mbliain 1969. 
Bhí ról an léadar aige i ngluaiseacht neamh-spleáchais na "Việt Minh" in 1941 agus amach ansan. Bhunaigh sé an Phoblacht Dhaonlathach in 1945, agus bhuaigh sé ar an bhFrainc in 1954 sa Chath "Điện Biên Phủ". Tar éis Cogadh na Saoirse, cuirtear an t-ainm Cathair "Hồ Chí Minh" ar an sean Saigon.
Thomas Hardy. Údar agus file Sasanach ab ea Thomas Hardy (2 Meitheamh 1840 - 11 Eanáir 1928). Cé gur shíl sé go raibh sé ina fhile mar ghairm bheatha, tá clú agus cáil air mar gheall ar a chuid úrscéalta, "Tess of the D’Urbervilles" agus "Far from the Madding Crowd" ina measc. Bhí an chuid is mó dá shaothair (chuir i gcló ar dtús mar shraithscéalta) suite sa thír leath-shamhailteach ‘Wessex’ (ach bunaithe ar cheantar Dorchester agus an shír stairiúil). 
Saol.
Rugadh Thomas Hardy i Higher Bockhampton, sráidbhaile de chuid paróiste Stinsford gar le cathair Dorchester i nDorset, Sasana. D’oibrigh a athar, Tomás (b.1892), mar shaor cloiche agus tógalaí áitiúil. Bhí léamh agus léann ag a mháthair, Jemima, agus thug sí teagasc dó gur thosaigh sé ag bunscoil i mBockhampton agus é ocht mbliana d’aois. D’fhreastail sé ar “Mr. Last’s Academy for Young Gentlemen” ar feadh roinnt bliain i nDorchester, d’fhoghlaim sé Laidin agus d’éirigh sé go maith lena chuid staidéir. Áfach, bhí easnamh acmhainní ag a mhuintir chun é a thacú san ollscoil, agus dá bhrí sin, chríochnaigh sé leis an oideachas agus é sé bliana déag d’aois. Chuaigh sé i gcomhlacht ailtireachta áitiúla, mar phrintíseach le James Hicks. Rinne sé staidéar ar an ailtireacht i nDorchester, ach bhog sé chuig Londain sa bhliain 1862, áit a ndeachaigh sé i gColáiste an Rí mar dhalta. Bhuaigh sé duaiseanna éagsúla in ailtireacht ann, ach ní raibh sé sásta a bheith ina chónai i Londain. 
D’fhill sé ar Dorset tar éis cúig bliana i Londain, agus nuair a bhí sé ar mhisean ailtireachta i gCorn na Breataine chun séipéal paróiste Naomh Juliot a dheisiú, bhuail agus thit sé i ngrá le Emma Lavinia Gifford, cailín a phós sé sa bhliain 1874. Cé gur scar siad níos déanaí sa shaol, bhraith sé ualach mór air nuair a fuair sí bás sa bhliain 1912. Tar éis bás a bhean chéile, tháinig Hardy ar ais ar Chorn na Breataine chun ath-chuirt a thabhairt ar áiteanna a bhain lena gcaidreamh, agus scríobh sé "Poems 1912-13" le Emma ar a aigne. Phós sé arís sa bhliain 1914 lena rúnaí Florence Emily Dugdale, a raibh 39 bliana níos óige. 
Cailleadh Hardy um trathnóna ar 11 Eanáir, 1928, tar éis a dhán deiridh a aithris lena bhean chéile, agus é ar leaba an bháis.
Úrscéalta.
Theip ar Hardy a chéad úrscéal, "The Poor Man and the Lady", a fhoilsiú nuair a chríochnaíodh é sa bhliain 1867. Mhill sé an lámhscríbhinn, agus dá bharr sin, níl ach cuid an úrscéil fágtha sa lá atá ann inniu. Thug cara (an file agus údar George Meredith) misneach agus spreagadh dó, agus foilsiódh "Desperate Remedies" (1871) agus "Under the Greenwood Tree" (1872) gan ainm.
D’éirigh Hardy as an úrscéalaíocht tar éis fhoilsiú "Jude the Obscure" sa bhliain 1895, mar thoradh ar léirmheasanna diúltach fíochmhar ón mheáin chumarsáide agus i measc an pobail. Lean sé ar an bhfilíocht in ionad an úrscéalaíocht.
Saothair.
Prós.
Dheighil Hardy a chuid saothair i dtrí catagóir:
Úrscéalta maidir le carachtar agus timpeallacht (”Novels of Character and Environment”)
Scéalta Grá agus Scéalta Fantaisíochta (”Romances and Fantasies”)
Úrscéalta maidir le Beartaíocht (”Novels of Ingenuity”)
Gearrscéalta (le dáta na chéad eagrán)
An Rábaire Bán.  
Úrscéal Gaeilge le Nioclás Tóibín is ea An Rábaire Bán. Foilsiódh é le Muinntir C.S. Ó Fallamhain an chéad uair sa bhliain 1928.
Cúlra.
Scríobh Tóibin an méid seo sa réamhrá, faoi bhunús an úrscéil: "“I mí Iúil, bliain ár dTighearna, a 1925, bhí roinnt mhaith de mhúinteoirí Gaedhilge na tíre ar chúrsa i gColáiste na Rinne" [An Rinn, Contae Phort Láirge]". I ndeire an chúrsa agus mé chum dul isteach á múineadh tháinig duine aca chugham: “A Niocláis,” ar sé, “an dteasbáinfeá dúinn conus scéal a leagaint amach le scríobh.”"
Rinne sé amhlaidh, agus thug sé ceacht scríobhnóireachta dóibh, bunaithe ar scéal a cheap sé (“Inghean an Fhaoit’ ón nGleann” a thugtaí air). Ina dhiaidh sin, bhí rún daingean aige “fuil agus feoil” á chur ar “cnámha” an scéil.
Krzeszowice. Is baile sa Pholainn é Krzeszowice. Tá sé suite cois Krzeszówka i réigiún na Polainne Beaga (Polainnis: "Małopolska"). Tá tuairim is 10,050 duine ina gcónaí ann.
Muir Thoirian. Is muir í an Mhuir Thoirian atá suite sa Mheánmhuir, taobh thiar den Iodáil.
Muir Liogúrach. Is muir í an Mhuir Liogúrach atá suite sa Mheánmhuir, taobh thiar den Iodáil.
Coincréit. Is ábhar tógála ilchodach í an choincréit, comhdhéanta de stroighin (de ghnáth stroighin Portland) agus ábhair stroighniúla eile, mar shampla luaith chaithníneach agus stroighin slaige, cumascán (go ginearálta cumascán garbh déanta as carraigeacha brúite ar nós aolchloch, nó eibhir, chomh maith le cumascán mín cosúil le gaineamh), uisce agus breismheascadh ceimiceach.
Bá na Bioscáine. Is bá í Bá na Bioscáine atá suite san Atlantach, taobh thiar den Fhrainc.
Cyndi Lauper. Amhránaí Meiriceánach í Cynthia Ann Stephanie "Cyndi" Lauper . Ar 22 Meitheamh 1953 a rugadh í. 
Tá íomhá faoi leith ag Lauper idir an iomad dathanna éagsúla ar a cuid gruaige agus na héadaí as an ngnách a chaitheann sí., chomh maith le réim chumhachtach ceithre ochtach a cuid amhránaíochta. Tá clú uirthi mar gheall ar a gníomhaireacht shóisialta, go mór mhór ar son cearta do dhaoine LADT.
Albany, an Astráil Thiar. Port agus cathair san Astráil Thiar is ea Albany (fuaimniú: /ˈælbəni/), atá suite 418 km ó phríomhchathair an stáit, Perth. Sa bhliain 2009, bhí timpeall ar 33,600 duine ina gcónaí ann, agus mar thoradh is an séú chathair is mó sa stát é. 
Tá lár na cathrach suite ar imeall thuaidh Calafort Princess Royal, cuid de ‘King George Sound’. Bunaíodh Albany i mí an Eanáir sa bhliain 1829, mar bhunáit mhileata de chuid New South Wales. Thugtaí Frederickstown air in ómós don Phríonsa Frederick, Diúc Eabhrac agus Albany.
Is é Albany an bhaile is sine san Astráil Thiar, toisc go raibh sé bunaithe dhá bhliain níos luaithe ná Perth agus Fremantle.
Stair.
Ba iad na Bundúchasaigh Menang Noongar an chéad ghrúpa ina gcónaí sa cheantar, a bhain úsáid as an ndúiche le linn an samhridh chun iascaireacht agus gníomhaíochtaí eile a dhéanamh. Thugtaí Kingjarling ar an gceantar, nó “áit na báisteach” sa theanga Noongar.
Ba iad an chéad taiscéalaithe Eorpacha ná foireann an bháid Ollannach "Gulden Zeepaert", le François Thijssen sa bhliain 1627. Sheol siad thar an cósta theas, i dtreo na hAstráile Theas.
Scrúdaigh an taiscéalaí Sasanach George Vancouver an cósta theas arís sa bhliain 1791, agus bháist sé ‘King George Sound’ air. Ba é Albany an áit a rinne sé éileamh ar ‘New Holland’ ar son Choróin na Breataine, ar 27 Meán Fómhair, 1791.
Um Nollaig sa bhliain 1826, tháinig sluaíocht Bhriotanach i dtír ó Sydney ar an "Amity", le Major Edmund Lockyer i gceannas, agus bunaíodh bunáit mhileata ann. Tharrtháil Lockyer mná Búndúchasacha ón hóileáin cóngarach, a raibh fuadaithe mar sclábhaithe gnéasacha, le sealgairí rónta ag obair sa King George Sound. Rug sé orthu, agus sheol sé iad chuig Sydney chun trialach. Mar thoradh, bhí ‘corroboree’ ag na Menang Noongar ar a shon.
An Chéad Chogadh Domhanda.
Bailíodh báid an Fórsa Impiriúil na hAstráile agus Fórsa Sluaíochta na Nua-Shéalainn (thugtaí ‘na ANZACS’ orthu ina dhiaidh sin) in Albany i ndeireadh Deireadh Fómhair, 1914.
Tíreolaíocht.
Tá lár an cathrach suite idir na cnoic Sliabh Melville agus Sliabh Clarence.
Tionscal.
Is iad na príomhthionscail Albany ná turasóireacht, iascaireacht agus talmhaíocht.
Broome. Cathair san Astráil Thiar is ea Broome, atá suite 2,100 km ó thuaidh de phríomhchathair an stáit, Perth.
Bill Evans. Pianódóir snagcheoil Meiriceánach ab ea Bill Evans. Rugadh i bPlainfield, New Jersey é sa bhliain 1929. Thosaigh sé ag freastail ar cheachtanna sa phianó clasaiceach ar aois a 6 bliana agus bhain sé clú agus cáil amach mar phianódóir snagcheoil le linn a shaoil. Glactar leis mar dhuine de na pianódóirí agus ceoltóirí is mó a raibh tionchar acu i ndomhan an tsnagcheoil. Faoin uair ar bhásaigh sé ar an 15 Meán Fómhair, 1980, bhí breis agus 50 ceirnín eisithe aige.
Heirméineotaic. I staidéar creidimh agus fealsúnachta sóisialta, is éard is Heirméineotaic ann ná an staidéar ar teoiric agus ar chleachtas na hidirmhínithe nó na séimeantaice. Tagraíonn an Heirméineotaic thraidisiúnta-a fholaíonn Heirméineotaic an Bhíobla- do staidéar ar léiriú téacsanna scríofa, go háirithe i réimsí na litríochta, creidimh, agus dlí. Cuimsíonn heirméineotaic chomhaimseartha nó nua-aoiseach, ní hamháin saincheisteanna a bhaineann leis an téacs scríofa, ach gach rud sa phróiseas léirmhínitheachta. Áirítear leis seo foirmeacha briathartha agus neamhbhriathartha na cumarsáide chomh maith le réamhghnéithe a théann i bhfeidhm ar chúrsaí cumarsáide, mar shampla réamhghlacana, réamhthuiscintí, an bhrí agus fealsúnacht teanga, agus an séimeolaíocht. Tagraíonn Heirméineotaic fhealsúnach go príomha le 'teoiric an eolais' de chuid Hans-Georg Gadamer mar atá forbartha aige sa leabhair "Wahrheit und Methode" (Gaeilge: "Fírinne agus Modh"), agus uaireanta le Paul Ricoeur. Tagraíonn an Heirméineotaic chomhsheasmhacht do théacsanna a anailísú le haghaidh míniúcháin chomhleanúnaigh.